ЗАЦВЕРДЖАНА

Пастанова

Міністэрства адукацыі

Рэспублікі Беларусь

10.07.2023 № 192

Вучэбная праграма

па вучэбным прадмеце «Гісторыя Беларусі» для X класа ўстаноў адукацыі, якія рэалізуюць адукацыйныя праграмы агульнай сярэдняй адукацыі з беларускай мовай навучання і выхавання

(павышаны ўзровень)

ГЛАВА 1

АГУЛЬНЫЯ ПАЛАЖЭННІ

1. Дадзеная вучэбная праграма па вучэбным прадмеце «Гісторыя Беларусі» (далей – вучэбная праграма) прызначана для арганізацыі сістэматычнага вывучэння гісторыі Беларусі на павышаным узроўні ў X–XI класах устаноў адукацыі, якія рэалізуюць адукацыйныя праграмы агульнай сярэдняй адукацыі.

2. Дадзеная вучэбная праграма разлічана:

для X класа на 87 гадзін (3 гадзіны на тыдзень у першым, 2 гадзіны на тыдзень у другім паўгоддзі, з іх 18 гадзін – практыкумы, 3 гадзіны – урокі «Наш край», 2 гадзіны на выніковае абагульненне, 2 гадзіны рэзервовага часу);

для XI класа на 84 гадзіны (2 гадзіны на тыдзень у першым паўгоддзі, 3 гадзіны на тыдзень у другім паўгоддзі, з іх 8 гадзін – практыкумы, 5 гадзін – урокі «Наш край», 1 гадзіна на выніковае абагульненне, 1 гадзіна рэзервовага часу).

Настаўнік мае права з улікам асаблівасцей арганізацыі адукацыйнага працэсу ва ўстанове адукацыі, вучэбна-пазнавальнай дзейнасці і пазнавальных магчымасцей вучняў змяніць колькасць вучэбных гадзін і паслядоўнасць вывучэння матэрыялу ў межах вучэбнага часу, прызначанага для засваення зместу раздзелаў. Рэзервовы час дапушчальна выкарыстоўваць для правядзення кантролю ведаў і ўменняў вучняў па пэўным раздзеле дадзенай вучэбнай праграмы або для абароны вучэбных праектаў.

3. Мэта вывучэння вучэбнага прадмета «Гісторыя Беларусі» ў X–XI класах на павышаным узроўні – развіццё асобы вучня ў працэсе яго інтэграцыі ў сучаснае сацыякультурнае асяроддзе Беларусі пры засваенні асноў сістэматызаваных тэарэтычных ведаў, авалоданні спосабамі вучэбна-пазнавальнай дзейнасці з інфармацыяй аб найважнейшых працэсах гісторыі Беларусі са старажытных часоў да пачатку XXI ст., набыцці асобаснага жыццёвага вопыту, неабходнага для прафесійнага самавызначэння і працягу адукацыі па выбраным напрамку, а таксама для арыентацыі ў сучасным сацыякультурным асяроддзі і паспяховай сацыялізацыі асобы.

4. Задачы вывучэння вучэбнага прадмета «Гісторыя Беларусі» ў X–XI класах на павышаным узроўні:

засваенне сістэмных тэарэтычных ведаў аб гісторыі Беларусі са старажытных часоў да пачатку XXI ст.; авалоданне спецыяльнымі спосабамі вучэбна-пазнавальнай дзейнасці, неабходнымі для свядомага прафесійнага самавызначэння, звязанага з працягам адукацыі ва ўстановах вышэйшай адукацыі (прадметныя кампетэнцыі);

фарміраванне гістарычнага мыслення, вопыту пераўтваральнай і творчай пазнавальнай дзейнасці, развіццё ўменняў выкарыстоўваць засвоеныя веды, уменні, вопыт у вучэбна-пазнавальнай дзейнасці для тлумачэння сучасных грамадскіх з’яў ва ўзаемасувязі з мінулым (метапрадметныя кампетэнцыі);

фарміраванне светапоглядных перакананняў, асноў нацыянальнай, грамадзянскай, культурнай ідэнтычнасці асобы; выхаванне грамадзянскасці і патрыятызму (асобасныя кампетэнцыі).

5. Рэкамендуемыя формы і метады навучання і выхавання.

У працэсе засваення зместу вучэбнага матэрыялу выкарыстоўваюцца прадуктыўныя, часткова-пошукавыя (эўрыстычныя), праблемнага выкладу, даследчыя (практычныя) метады. Сярод адпаведных ім форм навучання: удзел у распрацоўцы і рэалізацыі адукацыйных (даследчых) праектаў, дыскусіях, наведванне музеяў (экспазіцый, выстаў).

Рэкамендуемыя віды вучэбна-пазнавальнай дзейнасці: работа з гістарычнай картай як крыніцай інфармацыі; аналіз гістарычных крыніц рознага жанру; самастойнае складанне абагульняючых (параўнальных, сінхранічных) табліц (схем, дыяграм); рашэнне пазнавальных задач і праблемных сітуацый; выкананне заданняў пошукавага (даследчага) характару; праектная дзейнасць. Мэтазгодная арганізацыя практычных работ вучняў з навуковай, навукова-папулярнай, энцыклапедычнай, мастацкай літаратурай, а таксама матэрыяламі музейных экспазіцый.

Дадзеная вучэбная праграма прадугледжвае правядзенне ўрокаў «Наш край», што дазволіць пазнаёміць вучняў з асаблівасцямі гістарычнага развіцця свайго рэгіёна. Пры вывучэнні краязнаўчага матэрыялу рэкамендуецца выкарыстоўваць гісторыка-дакументальную хроніку «Памяць»; наведваць музеі, арганізоўваць праектную (даследчую) дзейнасць вучняў, праводзіць сустрэчы са знакамітымі землякамі.

Пры вывучэнні тэмы «Беларусь у гады Другой сусветнай і Вялікай Айчыннай войнаў» у XI класе рэкамендуецца выкарыстоўваць матэрыялы аб генацыдзе беларускага народа, прадастаўленыя Генеральнай пракуратурай, якія размешчаны на нацыянальным адукацыйным партале (https://adu.by).

Выбар форм і метадаў навучання і выхавання, відаў вучэбна-пазнавальнай дзейнасці вызначаецца настаўнікам самастойна на аснове мэт і задач вывучэння пэўнай тэмы і сфармуляваных у дадзенай вучэбнай праграме патрабаванняў да вынікаў вучэбнай дзейнасці вучняў.

6. Чаканыя вынікі засваення дадзенай вучэбнай праграмы:

6.1. асобасныя вынікі навучання арыентаваны на фарміраванне жыццёвага вопыту, светапогляду, асобаснай і грамадзянскай пазіцыі, каштоўнасных арыентацый асобы. Асобасныя вынікі засваення зместу дадзенай вучэбнай праграмы выяўляюцца ў тым, што вучань:

кіруецца ў паводзінах традыцыйнымі каштоўнасцямі, прынятымі ў сучасным беларускім грамадстве;

валодае нацыянальнай самасвядомасцю, пачуццём патрыятызму;

дэманструе сацыяльна актыўныя і адказныя паводзіны;

праяўляе гатоўнасць і здольнасць да ўзаемаразумення, дыялогу і супрацоўніцтва;

6.2. метапрадметныя вынікі навучання выяўляюцца ў тым, што вучань:

вызначае мэты свайго навучання, фармулюе новыя задачы вучэбна-пазнавальнай дзейнасці; знаходзіць эфектыўныя шляхі рэалізацыі мэт, ажыццяўляе самакантроль дзейнасці ў працэсе дасягнення мэты;

самастойна арганізуе сваю дзейнасць, плануе ўласныя вучэбныя дасягненні; суадносіць свае дзеянні з запланаванымі вынікамі, карэкціруе дзеянні ў адпаведнасці са зменлівай сітуацыяй;

валодае разумовымі аперацыямі параўнання, аналізу, сінтэзу, абагульнення, устанаўлення прычынна-выніковых сувязей паміж фактамі, доказу і абвяржэння;

тлумачыць на аснове сфарміраваных ведаў і вопыту дзейнасці з’явы і падзеі, якія адбываюцца ў сучасным жыцці;

валодае тэхналогіямі пошуку, адбору, апрацоўкі, захоўвання, перадачы інфармацыі, самастойна арыентуецца ў розных крыніцах інфармацыі;

ажыццяўляе самастойны пошук метадаў рашэння праблемных задач творчага і пошукавага характару;

6.3. у адпаведнасці з прадметнымі вынікамі навучання вучням трэба засвоіць тэарэтычныя веды, якія характарызуюць гістарычны працэс у цэлым і розныя бакі грамадскага развіцця; найбольш істотныя прычынна-выніковыя сувязі; асноўныя гістарычныя паняцці ў іх сістэме і ўзаемасувязі. Прадметныя вынікі навучання прадстаўлены ў «Асноўных патрабаваннях да вынікаў вучэбнай дзейнасці вучняў».

7. Змест навучання па вучэбным прадмеце «Гісторыя Беларусі» пабудаваны ў адпаведнасці з канцэнтрычным прынцыпам, што прадугледжвае засваенне зместу вучэбнага матэрыялу ў X–XI класах на праблемна-тэарэтычным узроўні. Павышаны ўзровень вывучэння вучэбнага прадмета «Гісторыя Беларусі» рэалізуецца праз пашырэнне вучэбнага матэрыялу (увядзення новых тэм), больш глыбокае вывучэнне вучэбнага матэрыялу, а таксама ўдасканаленне спосабаў вучэбна-пазнавальнай дзейнасці на ўроках-практыкумах. Тэмы ўрокаў-практыкумаў вызначае настаўнік з улікам пазнавальных інтарэсаў вучняў, а таксама асаблівасцей засваення вучэбнага матэрыялу ў канкрэтным класе.

ГЛАВА 2

ЗМЕСТ ВУЧЭБНАГА ПРАДМЕТА Ў X КЛАСЕ.

АСНОЎНЫЯ ПАТРАБАВАННІ ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

(3 гадзіны на тыдзень у першым паўгоддзі, 2 гадзіны на тыдзень у другім паўгоддзі, усяго 87 гадзін, у тым ліку 2 рэзервовыя гадзіны)

УВОДЗІНЫ

(4 гадзіны)

Асаблівасці гісторыі Беларусі са старажытных часоў да канца ХVIII ст. (2 гадзіны). Гісторыя Беларусі – складовая частка ўсходнеславянскай і агульнаеўрапейскай гісторыі. Перыядызацыя гісторыі Беларусі. Перыяды фарміравання беларускага этнасу (народнасці). Гістарычныя формы дзяржаўнасці на тэрыторыі Беларусі. Асноўныя працэсы грамадска-палітычнага, сацыяльна-эканамічнага і духоўна-культурнага развіцця насельніцтва беларускіх зямель.

Навуковыя падыходы да вывучэння гісторыі Беларусі. Прадмет гісторыі Беларусі як навукі. Крыніцы па гісторыі Беларусі да канца ХVIII ст. Даследаванне гісторыі беларускіх зямель. Канцэптуальныя падыходы да тлумачэння грамадска-гістарычных працэсаў.

Практыкум

ПЕРШАБЫТНАЕ ГРАМАДСТВА НА БЕЛАРУСКІХ ЗЕМЛЯХ

(9 гадзін)

Старажытнае насельніцтва Беларусі (2 гадзіны). Археалагічная і сацыяльная перыядызацыі гісторыі першабытнага грамадства на тэрыторыі Беларусі. Пранікненне першых людзей на тэрыторыю Беларусі: даследаванні і гіпотэзы. Насельніцтва Беларусі ў каменным веку. З’яўленне індаеўрапейцаў у Еўропе і на тэрыторыі Беларусі. Насельніцтва Беларусі ў бронзавым і жалезным вяках. Першыя звесткі пра старажытнае насельніцтва на тэрыторыі Беларусі.

Матэрыяльная культура першабытнага грамадства на тэрыторыі Беларусі. Спажывецкая і вытворчая гаспадарка. Наступствы неалітычнай рэвалюцыі на тэрыторыі Беларусі. Роля металаў у жыцці першабытных людзей. Перадумовы ўзнікнення маёмаснай і сацыяльнай няроўнасці ў першабытным грамадстве.

Эвалюцыя сацыяльнай структуры першабытнага грамадства на тэрыторыі Беларусі. Праабшчына. Родаплемянная арганізацыя першабытнага грамадства. Пераход да суседскай абшчыны. Эвалюцыя сямейных адносін.

Рэлігійныя ўяўленні і духоўная культура старажытнага насельніцтва Беларусі (2 гадзіны). Формы рэлігійных уяўленняў у першабытных людзей. Анімізм. Фетышызм. Татэмізм. Магія. Міфалогія. Культ продкаў. Першабытнае мастацтва. Адлюстраванне гаспадарчай дзейнасці ў мастацтве.

Практыкум (2 гадзіны)

Урок абагульнення

АСНОЎНЫЯ ПАТРАБАВАННІ

ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

Вучні павінны:

ведаць:

азначэнні паняццяў: спажывецкая гаспадарка, вытворчая гаспадарка, неалітычная рэвалюцыя, рэлігія, міфалогія, праабшчына, родавая абшчына, суседская абшчына;

умець:

лакалізаваць у часе вывучаемыя з’явы, працэсы першабытнага грамадства;

сінхранізаваць з’явы і працэсы, якія адбываліся ў гісторыі Беларусі і іншых рэгіёнах свету ў вывучаемы перыяд;

лакалізаваць у прасторы працэс першапачатковага засялення тэрыторыі Беларусі;

фармуляваць азначэнні паняццяў на аснове выяўлення іх істотных прыкмет: спажывецкая гаспадарка, вытворчая гаспадарка, неалітычная рэвалюцыя, рэлігія, міфалогія, праабшчына, радавая абшчына, суседская абшчына; канкрэтызаваць іх прыкладамі вывучаных гістарычных фактаў (падзей, з’яў і працэсаў); устанаўліваць сістэмныя сувязі паміж імі;

характарызаваць эвалюцыю гаспадарчай дзейнасці, сацыяльнай структуры першабытнага грамадства, рэлігійных уяўленняў старажытных людзей, развіццё культуры і першабытнага мастацтва на тэрыторыі Беларусі з апорай на розныя крыніцы інфармацыі; пераводзіць тэкставую інфармацыю ў знакава-сімвальную і наадварот;

устанаўліваць і тлумачыць прычынна-выніковыя сувязі паміж неалітычнай рэвалюцыяй і ўзнікненнем маёмаснай няроўнасці ў першабытным грамадстве; фарміраваннем уяўленняў першабытных людзей аб навакольным свеце і з’яўленнем рэлігійных вераванняў і мастацтва;

параўноўваць і тлумачыць розныя пункты гледжання па пытаннях развіцця першабытнага грамадства на беларускіх землях;

фармуляваць уласныя ацэначныя меркаванні аб значэнні адкрыццяў і вынаходстваў старажытных людзей;

сістэматызаваць, класіфікаваць і абагульняць вывучаныя гістарычныя факты аб развіцці першабытнага грамадства на беларускіх землях па самастойна вызначаных крытэрыях і фармуляваць на гэтай аснове аргументаваныя высновы;

устанаўліваць унутрыпрадметныя і міжпрадметныя сувязі ў працэсе вырашэння вучэбных задач;

адрозніваць гістарычны факт ад яго інтэрпрэтацыі.

Прымяняць засвоеныя веды і ўменні для:

тлумачэння гістарычнага кантэксту пры чытанні мастацкай літаратуры, праглядзе фільмаў, наведванні музеяў;

вызначэння ўласнай пазіцыі ў адносінах да гістарычных падзей, з’яў, працэсаў;

рашэння вучэбных і практычных задач, якія патрабуюць інтэграцыі ведаў з розных вучэбных прадметаў;

выканання творчых заданняў, праектаў, даследчых работ, апісання і тлумачэння іх вынікаў;

усвядомленых паводзін як прадстаўніка грамадзянскай, этнакультурнай агульнасці, грамадзяніна Рэспублікі Беларусь.

ЭТНІЧНЫЯ ПРАЦЭСЫ НА БЕЛАРУСКІХ ЗЕМЛЯХ

(10 гадзін)

Засяленне славянамі тэрыторыі Беларусі. «Вялікае перасяленне народаў» і пачатак рассялення славян. Асноўныя канцэпцыі паходжання славян. Старажытнарымскія, візантыйскія і арабскія крыніцы аб славянах.

Перадумовы фарміравання беларускага этнасу. Этапы засялення славянамі тэрыторыі Беларусі. Славяна-балцкае ўзаемадзеянне. Супольнасці крывічоў-палачан, дрыгавічоў, радзімічаў. Праблемы паходжання беларускага этнасу.

Фарміраванне беларускай народнасці (2 гадзіны). Сацыяльна-эканамічныя і грамадска-палітычныя перадумовы ўтварэння беларускага этнасу. Складванне этнічнай тэрыторыі і прымет агульнай мовы беларускага этнасу. Гіпотэзы паходжання назвы «Белая Русь». Саманазвы беларусаў. Адзінства матэрыяльнай і духоўнай культуры беларускай народнасці.

Побыт насельніцтва Беларусі ў XІV–XVI стст. Умовы жыцця насельніцтва Беларусі. Жыллё і ўмовы пражывання. Адзенне. Харчаванне. Вольны час.

Этнічныя меншасці на беларускіх землях. Татарскае насельніцтва. Яўрэйскія абшчыны. Іншыя народы на тэрыторыі Беларусі.

Практыкум (3 гадзіны)

Урок абагульнення

АСНОЎНЫЯ ПАТРАБАВАННІ

ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

Вучні павінны:

ведаць:

азначэнні паняццяў: этнас, народнасць, асіміляцыя, поліэтнічнасць;

умець:

лакалізаваць у часе працэсы засялення славянамі тэрыторыі Беларусі, фарміравання беларускай народнасці;

сінхранізаваць этнічныя працэсы, якія адбываліся ў гісторыі Беларусі і ў іншых рэгіёнах свету ў вывучаемы перыяд;

лакалізаваць у прасторы працэсы засялення славянамі тэрыторыі Беларусі, фарміравання беларускай народнасці; выкарыстоўваць гістарычную карту як крыніцу інфармацыі аб фарміраванні беларускага этнасу;

фармуляваць азначэнні паняццяў на аснове выяўлення іх істотных прыкмет: этнас, народнасць, асіміляцыя; канкрэтызаваць іх прыкладамі вывучаных гістарычных фактаў (падзей, з’яў і працэсаў); устанаўліваць сістэмныя сувязі паміж імі;

характарызаваць этапы (працэс) фарміравання беларускай народнасці, асноўныя канцэпцыі паходжання славян і беларускага этнасу; гіпотэзы паходжання саманазваў насельніцтва Беларусі; працэс фарміравання этнічных меншасцей у Беларусі, працэс славяна-балцкага ўзаемадзеяння, умовы і лад жыцця насельніцтва Беларусі з апорай на розныя крыніцы інфармацыі; пераводзіць тэкставую інфармацыю ў знакава-сімвальную і наадварот;

параўноўваць і тлумачыць розныя пункты гледжання на працэс фарміравання беларускай народнасці;

сістэматызаваць, класіфікаваць і абагульняць вывучаныя гістарычныя факты аб фарміраванні беларускай народнасці па самастойна вызначаных крытэрыях і фармуляваць на гэтай аснове аргументаваныя высновы;

фармуляваць уласныя ацэначныя меркаванні па пытаннях фарміравання беларускай народнасці;

устанаўліваць унутрыпрадметныя і міжпрадметныя сувязі ў працэсе вырашэння вучэбных задач;

адрозніваць гістарычны факт ад яго інтэрпрэтацыі.

Прымяняць засвоеныя веды і ўменні для:

тлумачэння гістарычнага кантэксту пры чытанні мастацкай літаратуры, праглядзе фільмаў, наведванні музеяў;

аналізу сучаснай сацыяльнай інфармацыі, прадстаўленай у сродках масавай інфармацыі;

вызначэння ўласнай пазіцыі ў адносінах да гістарычных фактаў;

рашэння вучэбных і практычных задач, якія патрабуюць інтэграцыі ведаў з розных вучэбных прадметаў;

выканання творчых заданняў, праектаў, даследчых работ, апісання і тлумачэння іх вынікаў;

ідэнтыфікацыі сябе як жыхара Беларусі і грамадзяніна Рэспублікі Беларусь; усвядомленых паводзін як прадстаўніка грамадзянскай, этнакультурнай агульнасці, грамадзяніна Рэспублікі Беларусь.

СТАНАЎЛЕННЕ І РАЗВІЦЦЁ ДЗЯРЖАЎНАСЦІ НА ТЭРЫТОРЫІ БЕЛАРУСІ

(20 гадзін)

Дзяржаваўтваральныя працэсы на тэрыторыі Беларусі ў ІХ – сярэдзіне ХІІІ ст. (2 гадзіны). Асаблівасці фарміравання дзяржаў ва ўсходніх славян. Дзяржаваўтваральныя працэсы ва Усходняй Еўропе. Старажытная Русь. Полацкае княства – першая гістарычная форма дзяржаўнасці на тэрыторыі Беларусі. Тураўскае княства.

Княствы на тэрыторыі Беларусі ў перыяд раздробленасці (2 гадзіны). Прычыны і пачатак раздробленасці. Удзельныя княствы Полацкай зямлі. Тураўская зямля ў перыяд раздробленасці. Княствы Пасожжа і Верхняга Панямоння.

Утварэнне Вялікага Княства Літоўскага, Рускага і Жамойцкага (2 гадзіны). Праблема летапіснай Літвы. Утварэнне Вялікага Княства Літоўскага (далей – ВКЛ) як поліэтнічнай дзяржавы. Асноўныя канцэпцыі ўтварэння ВКЛ. Дзейнасць першых вялікіх князёў па фарміраванні тэрытарыяльнай асновы ВКЛ.

Становішча беларускіх зямель у XIV – першай палове XIV ст. (2 гадзіны). Уключэнне беларускіх зямель у склад ВКЛ. Усходнеславянскія землі як аснова поліэтнічнай дзяржавы ВКЛ. Крэўская унія і яе наступствы. Палітыка Вітаўта. Дынастычная вайна 1432–1439 гг. і яе вынікі. Асаблівасці ўнутрыпалітычнага развіцця і знешнепалітычнага становішча ВКЛ у XV – першай палове XVI ст.

Дзяржаўная ўлада і мясцовае кіраванне ў ВКЛ у другой палове XIV – першай палове XVI ст. Змены ў дзяржаўным кіраванні і пераход да саслоўна-прадстаўнічай манархіі. Адміністрацыйна-тэрытарыяльны падзел. Судовая сістэма і заканадаўства.

Знешняя палітыка ВКЛ у XV – першай палове XVI ст. Ліквідацыя пагрозы з боку крыжакоў. Уніі з Польшчай. Узаемаадносіны з Крымскім ханствам. «Памежныя» войны з Маскоўскай дзяржавай.

Утварэнне Рэчы Паспалітай (2 гадзіны). Перадумовы і прычыны аб’яднання ВКЛ і Польскага каралеўства. Люблінская унія. Дзяржаўны лад Рэчы Паспалітай. Адстойванне дзяржаўнай самастойнасці ВКЛ у складзе Рэчы Паспалітай.

Знешнепалітычнае становішча Рэчы Паспалітай у другой палове XVI  – першай палове XVII ст. Завяршэнне Лівонскай вайны. Інтэрвенцыя ў Расію. Смаленская вайна. Войны са Швецыяй. Пачатак супрацьстаяння з Асманскай імперыяй.

Знешнепалітычнае становішча Рэчы Паспалітай у другой палове XVIІ – першай палове XVIIІ ст. Уплыў казацка-сялянскай вайны на Беларусь. Вайна з Расіяй 1654–1667 гг. «Патоп» 1655–1660 гг. Ліквідацыя турэцкай пагрозы. Паўночная вайна і яе наступствы.

Уключэнне беларускіх зямель у склад Расійскай імперыі (2 гадзіны). Перадумовы заняпаду Рэчы Паспалітай. Умяшанне замежных дзяржаў ва ўнутраныя справы Рэчы Паспалітай. Спробы палітычнага рэфармавання Рэчы Паспалітай. Падзелы Рэчы Паспалітай. Паўстанне 1794 г.

Практыкум (3 гадзіны)

Урок абагульнення

АСНОЎНЫЯ ПАТРАБАВАННІ

ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

Вучні павінны:

ведаць:

азначэнні паняццяў: дзяржава, зямля-княства, раздробленасць, унія, дынастычная вайна, саслоўна-прадстаўнічая манархія, шляхецкая рэспубліка, паланізацыя, анархія, дэцэнтралізацыя, рэформа;

умець:

лакалізаваць у часе працэсы фарміравання гістарычных форм дзяржаўнасці на тэрыторыі Беларусі;

сінхранізаваць падзеі і працэсы станаўлення, развіцця дзяржаўнасці на тэрыторыі Беларусі з адпаведнымі ім па змесце працэсамі сусветнай (еўрапейскай і расійскай) гісторыі;

лакалізаваць у прасторы працэсы ўтварэння ВКЛ, Рэчы Паспалітай, падзелы Рэчы Паспалітай;

выкарыстоўваць гістарычную карту як крыніцу інфармацыі аб палітычным развіцці беларускіх зямель;

фармуляваць азначэнні паняццяў на аснове выяўлення іх істотных прыкмет: дзяржава, зямля-княства, раздробленасць, дынастычная вайна, саслоўна-прадстаўнічая манархія, шляхецкая рэспубліка, паланізацыя, анархія, дэцэнтралізацыя, рэформа; канкрэтызаваць іх прыкладамі вывучаных гістарычных фактаў (падзей, з’яў і працэсаў); устанаўліваць сістэмныя сувязі паміж імі;

характарызаваць палітычнае развіццё беларускіх земляў у ІХ –ХVІІІ стст. (асаблівасці грамадска-палітычнага развіцця беларускіх зямель у складзе Полацкага, Тураўскага княстваў, Старажытнай Русі, ВКЛ, Рэчы Паспалітай; шляхі ўзнікнення ВКЛ, змены грамадска-палітычнага ладу ВКЛ, Рэчы Паспалітай; вынікі дзейнасці гістарычных асоб; асаблівасці геапалітычнага становішча Беларусі) з апорай на розныя крыніцы інфармацыі; пераводзіць тэкставую інфармацыю ў знакава-сімвальную і наадварот;

раскрываць прычынна-выніковыя сувязі паміж гістарычнымі падзеямі, якія адлюстроўваюць працэсы станаўлення, развіцця дзяржаўнасці на тэрыторыі Беларусі;

параўноўваць і тлумачыць розныя пункты гледжання па пытаннях станаўлення і развіцця гістарычных форм дзяржаўнасці на тэрыторыі Беларусі;

сістэматызаваць, класіфікаваць і абагульняць вывучаныя гістарычныя факты, звязаныя з працэсам станаўлення, развіцця дзяржаўнасці на тэрыторыі Беларусі, па самастойна вызначаных крытэрыях і фармуляваць на гэтай аснове аргументаваныя высновы;

прэзентаваць паведамленні аб палітычным развіцці беларускіх зямель у IX–XVIII стст., гістарычных асобах, падрыхтаваныя з выкарыстаннем розных крыніц інфармацыі (даведнікаў, энцыклапедый, глабальнай камп’ютарнай сеткі інтэрнэт (далей – інтэрнэт));

выказваць і аргументаваць уласныя адносіны да гістарычных падзей, звязаных са станаўленнем і развіццём гістарычных форм дзяржаўнасці на тэрыторыі Беларусі у IX–XVIII стст.;

устанаўліваць унутрыпрадметныя і міжпрадметныя сувязі ў працэсе вырашэння вучэбных задач;

адрозніваць гістарычны факт ад яго інтэрпрэтацыі.

Прымяняць засвоеныя веды і ўменні для:

тлумачэння гістарычнага кантэксту пры чытанні мастацкай літаратуры, праглядзе фільмаў, наведванні музеяў;

аналізу сучаснай сацыяльнай інфармацыі, прадстаўленай у сродках масавай інфармацыі;

вызначэння ўласнай пазіцыі ў адносінах да гістарычных фактаў і асоб;

рашэння вучэбных і практычных задач, якія патрабуюць інтэграцыі ведаў з розных вучэбных прадметаў;

выканання творчых заданняў, праектаў, даследчых работ, апісання і тлумачэння іх вынікаў;

ідэнтыфікацыі сябе як жыхара Беларусі і грамадзяніна Рэспублікі Беларусь; усвядомленых паводзін як прадстаўніка грамадзянскай, этнакультурнай агульнасці, грамадзяніна Рэспублікі Беларусь.

САЦЫЯЛЬНА-ЭКАНАМІЧНАЕ РАЗВІЦЦЁ

БЕЛАРУСКІХ ЗЯМЕЛЬ

(10 гадзін)

Сацыяльна-эканамічнае развіццё беларускіх зямель у ІХ – сярэдзіне ХІІІ ст. Станаўленне феадальных адносін. Фарміраванне шматукладнай гаспадаркі. Шляхі ўзнікнення і функцыі старажытных гарадоў Беларусі. Значэнне гандлёвага шляху «з варагаў у грэкі».

Развіццё феадальных адносін на беларускіх землях у сярэдзіне

XIII – першай палове XVI ст. (2 гадзіны). Аграрны характар эканомікі ВКЛ. Формы феадальнага землеўладання і землекарыстання. Асноўныя этапы запрыгоньвання сялян. Фарміраванне станаў-саслоўяў феадальнага грамадства. Шляхта. Духавенства. Мяшчане. Сяляне.

Развіццё гарадоў, рамёстваў, гандлю ў сярэдзіне XIII – першай палове XVI ст. Станаўленне гарадоў як рамесна-гандлёвых цэнтраў. Мястэчкі. Магдэбургскае права. Пачатак фарміравання ўнутранага рынку.

Сацыяльна-эканамічнае становішча беларускіх зямель у другой палове ХVI – першай палове XVII ст. Перадумовы і асаблівасці станаўлення фальваркава-паншчыннай гаспадаркі на беларускіх землях. Аграрная рэформа 1557 г. Гарады ў сярэдзіне XVI – першай палове XVII ст. Развіццё гандлю.

Сацыяльна-эканамічнае становішча беларускіх зямель у другой палове XVII – XVIII ст. Эканамічны заняпад у другой палове XVII – пачатку XVIII ст. Становішча беларускага сялянства ва ўмовах эканамічнага крызісу. Сацыяльныя супярэчнасці. Узнікненне мануфактур і магнацкае прадпрымальніцтва. Напрамкі і асаблівасці эканамічнага рэфармавання Рэчы Паспалітай.

Практыкум (3 гадзіны)

Урок абагульнення

АСНОЎНЫЯ ПАТРАБАВАННІ

ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

Вучні павінны:

ведаць:

азначэнні паняццяў: аграрнае грамадства, магнацкае прадпрымальніцтва, прыгоннае права, саслоўе, стан-саслоўе, феадальныя адносіны, фальваркава-паншчынная сістэма; мяшчане, цэх, шляхта;

умець:

лакалізаваць у часе сацыяльна-эканамічныя з’явы і працэсы, якія адбываліся на тэрыторыі Беларусі ў вывучаемы перыяд;

сінхранізаваць сацыяльна-эканамічныя з’явы і працэсы, якія адбываліся ў гісторыі Беларусі і ў Еўропе ў вывучаемы перыяд;

лакалізаваць у прасторы вывучаемыя сацыяльна-эканамічныя з’явы і працэсы;

выкарыстоўваць гістарычную карту як крыніцу інфармацыі аб сацыяльна-эканамічным развіцці беларускіх зямель;

фармуляваць азначэнні паняццяў на аснове выяўлення іх істотных прыкмет: аграрнае грамадства, магнацкае прадпрымальніцтва, прыгоннае права, саслоўе, стан-саслоўе, феадальныя адносіны, фальваркава-паншчынная сістэма, мяшчане, цэх, шляхта; канкрэтызаваць іх прыкладамі вывучаных гістарычных фактаў (падзей, з’яў, працэсаў);

характарызаваць сацыяльна-эканамічныя з’явы і працэсы (саслоўная структура грамадства ў ВКЛ, Рэчы Паспалітай; становішча прадстаўнікоў розных саслоўяў у ВКЛ і Рэчы Паспалітай, напрамкі гаспадарчай спецыялізацыі беларускіх зямель, побыт насельніцтва Беларусі; асноўныя этапы і асаблівасці запрыгоньвання сялянства; фарміраванне фальваркава-паншчыннай сістэмы гаспадарання на беларускіх землях; асноўныя канцэпцыі станаўлення феадальнага грамадства на тэрыторыі Беларусі ў часы ВКЛ і Рэчы Паспалітай; напрамкі і асаблівасці рэфармавання аграрнага сектара эканомікі ў ВКЛ і Рэчы Паспалітай; формы арганізацыі прамысловай вытворчасці ў ВКЛ і Рэчы Паспалітай з апорай на розныя крыніцы інфармацыі; пераводзіць тэкставую інфармацыю ў знакава-сімвальную і наадварот;

устанаўліваць і тлумачыць прычынна-выніковыя сувязі паміж вывучаемымі сацыяльна-эканамічнымі з’явамі і працэсамі; тлумачыць узаемасувязь сацыяльна-эканамічных з’яў і працэсаў са станаўленнем дзяржаўнасці на тэрыторыі Беларусі;

параўноўваць вывучаемыя сацыяльна-эканамічныя з’явы і працэсы па самастойна вызначаных крытэрыях і фармуляваць аргументаваныя высновы;

параўноўваць і тлумачыць розныя пункты гледжання па пытаннях сацыяльна-эканамічнага развіцця беларускіх зямель у ІХ–ХVІІІ стст.;

сістэматызаваць, класіфікаваць і абагульняць вывучаныя сацыяльна-эканамічныя з’явы і працэсы па самастойна вызначаных крытэрыях і фармуляваць на гэтай аснове аргументаваныя высновы;

фармуляваць уласныя ацэначныя меркаванні па пытаннях сацыяльна-эканамічнага развіцця беларускіх зямель у ІХ–ХVІІІ стст.;

устанаўліваць унутрыпрадметныя і міжпрадметныя сувязі ў працэсе вырашэння вучэбных задач;

адрозніваць гістарычны факт ад яго інтэрпрэтацыі.

Прымяняць засвоеныя веды і ўменні для:

тлумачэння гістарычнага кантэксту пры чытанні мастацкай літаратуры, праглядзе фільмаў, наведванні музеяў;

аналізу сучаснай сацыяльнай інфармацыі, прадстаўленай у сродках масавай інфармацыі;

вызначэння ўласнай пазіцыі ў адносінах да гістарычных фактаў;

рашэння вучэбных і практычных задач, якія патрабуюць інтэграцыі ведаў з розных вучэбных прадметаў;

выканання творчых заданняў, праектаў, даследчых работ, апісання і тлумачэння іх вынікаў;

ідэнтыфікацыі сябе як жыхара Беларусі і грамадзяніна Рэспублікі Беларусь; усвядомленых паводзін як прадстаўніка грамадзянскай, этнакультурнай агульнасці, грамадзяніна Рэспублікі Беларусь.

РЭЛІГІЙНАЕ СТАНОВІШЧА НА БЕЛАРУСКІХ ЗЕМЛЯХ

(13 гадзін)

Язычніцтва на беларускіх землях (2 гадзіны). Асаблівасці язычніцкіх вераванняў на землях Беларусі. Язычніцкія багі. Язычніцкія свяцілішчы на тэрыторыі Беларусі. Захаванне рэшткаў язычніцтва да нашага часу.

Хрысціянізацыя насельніцтва беларускіх зямель. Прычыны прыняцця і працэс распаўсюджання хрысціянства. Дваяверства. Роля хрысціянства ў грамадстве і культурных працэсах.

Рэлігійнае жыццё на беларускіх землях у сярэдзіне ХIII – першай палове XVI ст. (2 гадзіны). Поліканфесійны характар грамадства ВКЛ. Умацаванне становішча праваслаўя ў XIV ст. Літоўская праваслаўная мітраполія. Змяненне рэлігійнай палітыкі ў ВКЛ пасля заключэння Крэўскай уніі. Ідэя і спробы заключэння царкоўна-рэлігійнай уніі ў канцы XIV – пачатку XVI ст.

Рэфармацыйны рух у ВКЛ. Перадумовы Рэфармацыі ў ВКЛ. Асноўныя напрамкі і наступствы рэфармацыйнага руху на беларускіх землях. Значэнне Рэфармацыі.

Берасцейская царкоўная унія (2 гадзіны). Прычыны заключэння Берасцейскай царкоўнай уніі. Берасцейскі царкоўны сабор і яго вынікі. Распаўсюджанне ўніяцкай царквы на беларускіх землях.

Узмацненне Контррэфармацыі. Асаблівасці Контррэфармацыі ў ВКЛ. Дзейнасць езуітаў. Рэлігійная сітуацыя ў другой палове ХVII – пачатку XVIII ст. Праблема дысідэнтаў у Рэчы Паспалітай.

Практыкум (3 гадзіны)

Урок абагульнення

АСНОЎНЫЯ ПАТРАБАВАННІ

ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

Вучні павінны:

ведаць:

азначэнні паняццяў: язычніцтва, пантэон, хрысціянства, праваслаўе, каталіцызм, поліканфесійнасць, Рэфармацыя, пратэстантызм, антытрынітарызм, Контррэфармацыя, дысідэнты;

умець:

лакалізаваць у часе працэсы хрысціянізацыі, Рэфармацыі і Контррэфармацыі на беларускіх землях;

сінхранізаваць працэсы хрысціянізацыі, Рэфармацыі і Контррэфармацыі на тэрыторыі Беларусі і ў Еўропе;

выкарыстоўваць гістарычную карту як крыніцу інфармацыі аб рэлігійным становішчы на беларускіх землях;

фармуляваць азначэнні паняццяў на аснове выяўлення іх істотных прыкмет: язычніцтва, пантэон, хрысціянства, праваслаўе, каталіцызм, поліканфесійнасць, Рэфармацыя, пратэстантызм, антытрынітарызм, Контррэфармацыя, дысідэнты; канкрэтызаваць іх прыкладамі вывучаных гістарычных фактаў (падзей, з’яў, працэсаў);

характарызаваць рэлігійнае становішча на беларускіх землях (асноўныя этапы і асаблівасці станаўлення канфесійнай структуры насельніцтва беларускіх зямель; напрамкі рэлігійнай палітыкі кіраўніцтва ВКЛ і Рэчы Паспалітай; асаблівасці канфесійнага становішча і духоўнага жыцця насельніцтва Беларусі ў Сярэднявеччы і Раннім Новым часе; дасягненні рэлігійных дзеячаў – ураджэнцаў Беларусі ў X–XVIII стст.) з апорай на розныя крыніцы інфармацыі; пераводзіць тэкставую інфармацыю ў знакава-сімвальную і наадварот;

устанаўліваць і тлумачыць прычынна-выніковыя сувязі паміж працэсамі хрысціянізацыі, Рэфармацыі і Контррэфармацыі на беларускіх землях;

параўноўваць працэсы хрысціянізацыі, Рэфармацыі і Контррэфармацыі на беларускіх землях і ў Еўропе па самастойна вызначаных крытэрыях і фармуляваць аргументаваныя высновы;

параўноўваць і тлумачыць розныя пункты гледжання па пытаннях канфесіянальнага развіцця беларускіх зямель у перыяд, які вывучаецца;

фармуляваць уласныя ацэначныя меркаванні па пытаннях канфесіянальнага развіцця Беларусі ў X–XVIII стст.;

устанаўліваць унутрыпрадметныя і міжпрадметныя сувязі ў працэсе вырашэння вучэбных задач.

Прымяняць засвоеныя веды і ўменні для:

тлумачэння гістарычнага кантэксту пры чытанні мастацкай літаратуры, праглядзе фільмаў, наведванні музеяў;

аналізу сучаснай сацыяльнай інфармацыі, прадстаўленай у сродках масавай інфармацыі;

вызначэння ўласнай пазіцыі ў адносінах да гістарычных фактаў і асоб;

рашэння вучэбных і практычных задач, якія патрабуюць інтэграцыі ведаў з розных вучэбных прадметаў;

выканання творчых заданняў, праектаў, даследчых работ, апісання і тлумачэння іх вынікаў;

ідэнтыфікацыі сябе як жыхара Беларусі і грамадзяніна Рэспублікі Беларусь; усвядомленых паводзін як прадстаўніка грамадзянскай, этнакультурнай супольнасці, грамадзяніна Рэспублікі Беларусь.

КУЛЬТУРА БЕЛАРУСІ

(14 гадзін)

Культура беларускіх зямель у ІХ – першай палове XIII ст. Каляндарна-абрадавы фальклор. Агіяграфічная літаратура XI – першай паловы XII ст. Помнікі эпіграфікі і сфрагістыкі.

Горадабудаўніцтва і архітэктура беларускіх зямель. Планіроўка і забудова старажытных гарадоў. Абарончая архітэктура. Адметныя рысы дойлідства на беларускіх землях: Полацкая і Гродзенская архітэктурныя школы.

Жывапіс і дэкаратыўна-прыкладное мастацтва ў IX – першай палове XIII ст. Манументальны жывапіс. Упрыгожванне рукапісных кніг. Дэкаратыўна-прыкладное мастацтва.

Культура беларускіх зямель у другой палове XIII – ХVI ст. Характар культурных працэсаў у ВКЛ у XIV–ХV стст. Культавае і абарончае дойлідства. Беларуская готыка. Агульнадзяржаўнае летапісанне ў ВКЛ.

Культура Адраджэння (Рэнесансу) на тэрыторыі Беларусі. Перадумовы распаўсюджання ідэй Адраджэння (Рэнесансу) на тэрыторыі Беларусі. Этапы культуры Адраджэння. Дзеячы эпохі Адраджэння (Рэнесансу) на тэрыторыі Беларусі.

Барока ў культуры Беларусі. Літаратура і кніжная справа. Тэатр. Выяўленчае мастацтва. Архітэктура. Музыка.

Ідэалогія «сарматызму» ў культурных працэсах. Легенда аб сармацкім паходжанні шляхты Рэчы Паспалітай. Шляхціц-«сармат». Місія Рэчы Паспалітай як «ідэальнай дзяржавы». Уплыў сарматызму на мастацкую культуру.

Эпоха Асветніцтва і яе ўплыў на развіццё культуры Беларусі. Асаблівасці культуры Асветніцтва на беларускіх землях. Грамадска-палітычная думка. Навуковыя дасягненні. Мастацкая культура.

Адукацыя на беларускіх землях у другой палове ХVI – ХVIII ст. Царкоўны характар адукацыі. Брацкія і пратэстанцкія школы. Езуіцкая сістэма адукацыі. Віленскі ўніверсітэт. Рэформы Эдукацыйнай камісіі.

Традыцыйная культура беларусаў. Штодзённае жыццё насельніцтва Беларусі. Сямейныя адносіны і выхаванне дзяцей.

Практыкум (3 гадзіны)

Урок абагульнення

АСНОЎНЫЯ ПАТРАБАВАННІ

ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

Вучні павінны:

ведаць:

азначэнні паняццяў: народная культура, полікультурнасць, раманскі стыль, гатычны стыль, Адраджэнне (Рэнесанс), сарматызм, барока, Асветніцтва, класіцызм;

умець:

лакалізаваць у часе працэсы культурнага развіцця Беларусі ў IX–XVIII стст.;

сінхранізаваць падзеі, з’явы, працэсы культурнага развіцця Беларусі, краін свету ў перыяд, які вывучаецца;

фармуляваць азначэнні паняццяў на аснове выяўлення іх істотных прыкмет: народная культура, полікультурнасць, раманскі стыль, гатычны стыль, Адраджэнне (Рэнесанс), сарматызм, барока, Асветніцтва, класіцызм; канкрэтызаваць іх прыкладамі вывучаных гістарычных фактаў (падзей, з’яў, працэсаў);

характарызаваць развіццё культуры Беларусі ў вывучаемы перыяд (асаблівасці эпох Адраджэння (Рэнесансу) і Асветніцтва на тэрыторыі Беларусі; помнікі культуры ў Беларусі, дасягненні ўраджэнцаў Беларусі ў розных галінах матэрыяльнай і духоўнай культуры) з апорай на розныя крыніцы інфармацыі; пераводзіць тэкставую інфармацыю ў знакава-сімвальную і наадварот;

устанаўліваць і тлумачыць прычынна-выніковыя сувязі паміж палітычнымі, сацыяльна-эканамічнымі, рэлігійнымі працэсамі і развіццём культуры ў Беларусі;

раскрываць узаемаабумоўленасць змен у сферах грамадска-палітычнага, духоўнага і культурнага жыцця;

параўноўваць і тлумачыць розныя пункты гледжання па пытаннях развіцця культуры ў Беларусі ў вывучаемы перыяд;

сістэматызаваць, класіфікаваць і абагульняць вывучаныя гістарычныя факты аб развіцці культуры, адукацыі і навукі ў Беларусі ў вывучаемы перыяд па самастойна вызначаных крытэрыях і фармуляваць на гэтай аснове аргументаваныя высновы;

прэзентаваць паведамленні аб культурным развіцці беларускіх зямель, дасягненнях дзеячаў культуры – ураджэнцаў Беларусі, помніках культуры ў вывучаемы перыяд, падрыхтаваныя з выкарыстаннем розных крыніц інфармацыі (даведнікаў, энцыклапедый, інтэрнэта);

выказваць і аргументаваць уласныя адносіны да гістарычных падзей і іх удзельнікаў, звязаных з развіццём культуры і мастацтва на беларускіх землях;

устанаўліваць унутрыпрадметныя і міжпрадметныя сувязі ў працэсе вырашэння вучэбных задач;

адрозніваць гістарычны факт ад яго інтэрпрэтацыі.

Прымяняць засвоеныя веды і ўменні для:

тлумачэння гістарычнага кантэксту пры чытанні мастацкай літаратуры, праглядзе фільмаў, наведванні музеяў;

аналізу сучаснай сацыяльнай інфармацыі, прадстаўленай у сродках масавай інфармацыі;

рашэння вучэбных і практычных задач, якія патрабуюць інтэграцыі ведаў з розных вучэбных прадметаў;

выканання творчых заданняў, праектаў, даследчых работ, апісання і тлумачэння іх вынікаў;

ідэнтыфікацыі сябе як жыхара Беларусі і грамадзяніна Рэспублікі Беларусь; усвядомленых паводзін як прадстаўніка грамадзянскай, этнакультурнай агульнасці, грамадзяніна Рэспублікі Беларусь.

Наш край (3 гадзіны)

Выніковае абагульненне (2 гадзіны)